**Referat af bestyrelsesmødet tirsdag den 1. oktober 2013 kl. 1930 hos Allan, Valdemarsgade 1 B**

Til stede var Ninna, Anita, Henrik, Allan, Stefan (en del af tiden) Lars (en del af tiden) og Signe (en del af tiden).

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Timothys utilfredshed med beslutningen om ikke at tillade parkering af motorcykler i gården

*Ninna havde sendt Timothys e-mail til hende videre til bestyrelsen til besvarelse. Det blev besluttet at fastholde den praksis, der gennem år har været undtagelsesfrit gældende, når det omhandler parkering af motorcykler i gården. Bestyrelsen har konsekvent håndhævet husordenen. Bestyrelsen er af den opfattelse at generalforsamlingen i en sag som denne bør træffe beslutning om eventuel ændring af husordenen. Bestyrelsen vil dog ikke tage initiativ hertil.*

*Med hensyn til de uønskede forhold, som Timothy nævner i e-mailen, vil bestyrelsen invitere ham til det næste bestyrelsesmøde for at drøfte dem med ham.*

1. Bortskaffelse af jerndele fra Cecilies kælderrum

*Timothy har stillet en motor og andre jerndele i Cecilies kælderrum. Han er blevet opfordret til at fjerne dem, dog uden resultat. Bestyrelsen besluttede at give ham en frist for at få dem fjernet. Herefter vil de blive fjernet på bestyrelsens initiativ, men for Timothys regning.*

1. Antenneforhold – findes der nye muligheder?

*Stefan undersøger fortsat hos YouSee. Det er hensigten at forelægge den kommende generalforsamling at beslutningsforslag.*

1. Rensning af ventilationsanlægget på taget og adgang hertil

*Sagen er løst.*

1. Drøftelse af muligheden for at få bygningsarbejder udført af en håndværker (altmuligmand).

*Den person, som var udset, kan alligevel ikke bruge så meget tid på ejendommen som ønsket. Vores udestående småreparationer inden for murerfaget kan han dog påtage sig. Allan kontakter ham for at aftale en dag eller to for arbejdets udførelse.*

1. Manglende køkkendør i 1 A III t.h.

*Allan oplyste at han havde fået en henvendelse fra Emma Cronberg om en dør der var forsvundet fra hendes uaflåste pulterrum. Vi undersøger om vi har en ekstra dør.*

1. Maling af bagtrapperne 1 A og 83

*Efter to tilbud på arbejdet synes Guido Schmeer at være at foretrække. Allan kontakter ham med henblik på en aftale.*

1. Aflåst bagtrappe til Caféen

*Der er sat en ny lås på Caféens bagtrappe. Bestyrelsen beder Mads om at få den erstattet af en lås som kan åbnes med en gadedørsnøgle. Låsen er muligvis skiftet af Caféens tidligere ejer.*

1. Status på varmeanlægget

*Ninna rykker bbbVVS for en status eller regning.*

1. Kommunikation når der er problemer, f. ex. med varmtvandsforsyningen.

*Bestyrelsen har fra et medlem modtaget en beklagelse over manglende oplysning om hvornår der blev lukket for det varme vand. Problemet relaterer sig til de nylige reparationer af vores varmekedel. Fejlene viste sig t være flere og de meldinger vi fik fra bbbVVS ændrede sig hele tiden. Bestyrelsen konkluderede at informationsstrømmen ikke kunne have været bedre i den givne situation, og man vedtog at fortsætte med opslag på gadedørene som den hurtigste og mest effektive kommunikation.*

1. Beskæring af planter

*Allan påpegede at vinen er ved at brede sig til vores mure fra nabogården. Mads vil kontakte naboen for at finde en løsning. Vores træ i gården har af en ungdommelig, men for tung, klatrer fået brækket et par grene som Mads helt har savet af.*

1. Status på småreparationer

*Vi opregnede dem til følgende.*

* *Pudset hjørne ved Anitas altandør*
* *Bagfald på Poul Eriks altan*
* *Fuge/stik over Cecilies altandør*
* *Altangulv i 1 B III t.h. defekt*
* *Fuge (udvendig) ved Signes gavlvindue mod gård.*
* *Fuge (indvendig) ved bagtrappevindue i 83 øverst*
* *Mur ved skralderum trænger til oppudsning*

1. Eventuelt
2. *Gulvafløb i skralderum virker ikke. Mads bedes kontakte bbbVVS om en afhjælpning*
3. *Læderforretningen bruger og overfylder vores papcontainer. Allan kontakter forretningen for at orientere den om reglerne.*

**Næste møde afholdes den 6. november kl. 1930 hos Allan**